Escrocheriile bazate pe inteligență artificială sunt tot mai greu de detectat de autorități. Avertismentul venit de la o mare companie de securitate cibernetică
Fraudele deepfake, identitățile sintetice și escrocheriile bazate pe inteligența artificială (IA) fac tot mai dificilă detectarea și prevenirea furtului de identitate, avertizează Phil Muncaster, expert în securitate cibernetică la Eset. Într-un articol publicat pe blogul românesc al companiei producătoare de soluții antivirus, acesta subliniază riscurile tot mai mari asociate acestor amenințări.